text: Geografisk Have hædres for sin rosenhave
  06 juli 2015 kl. 20.07
  På Rosens Dag kunne Geografisk Have I Kolding - som nævnt i TV SYD - holde en ny rose over dåben. Men samtidig fik haven en pris fra det internationale World Federation of Rose Societies. Netop for sin rosenhave.
  - Jeg blev både stolt og glad for prisen, som vi blev indstillet til af Rosenselskabet Trekanten, siger Tine Kierkegaard fra Geografisk have. Uden deres, vores dygtige gartneres og de frivilliges indsats havde det ikke kunnet lade sig gøre. Det er frugten af et godt samarbejde.
  Hæderen blev givet på den 17. verdenskongres i Lyon. Og haven har modtaget et diplom. Den skal senere følges af en plakette.
  Geografisk Have har ca. 7000 roser. Hvert år afsættes en gartner til næsten udelukkende at passe dem. Sammen med mange frivillige som dukker op to gange om ugen, for bl.a. at pudse roser.
  - Det er en rigtig hyggelig beskæftigelse", siger en af de frivillige, Mona Bak, og vi kunne godt være endnu flere, specielt nu, hvor roserne blomstre på livet løs.
  Gense TV SYD billeder fra rosendåb forrige søndag (Varighed: 1.16)
  